b'\n_START_ARTICLE_\nAlenia C-27J Spartan\n_START_SECTION_\nL\xc4\x97ktuvo k\xc5\xabrimas\n_START_PARAGRAPH_\n1997\xc2\xa0m. kompanijos Alenia ir Lockheed Martin sudar\xc4\x97 padalin\xc4\xaf Lockheed Martin Alenia Tactical Transport Systems (LMATTS), kuris tur\xc4\x97jo kurti patobulint\xc4\x85 G.222 variant\xc4\x85 su pa\xc5\xbeangesne avionika, stikliniu kokpitu, naujais varikliais (Rolls-Royce AE 2100, kurie naudojami l\xc4\x97ktuvuose C-130J Super Hercules). V\xc4\x97liau LMATTS suiro, nes Lockheed Martin nutar\xc4\x97 pateikti JAV armijos ir KOP transporto l\xc4\x97ktuv\xc5\xb3 konkursui (Joint Cargo Aircraft (JCA) competition) C-130J l\xc4\x97ktuv\xc4\x85, kuris konkuravo su C-27J Spartan._NEWLINE_Tuomet Alenia Aeronautica kartu su L-3 Communications sudar\xc4\x97 \xc4\xafmon\xc4\x99 Global Military Aircraft Systems (GMAS), kuri tur\xc4\x97jo pateikti rinkai C-27J. V\xc4\x97liau GMAS dalyviu tapo ir Boeing Integrated Defense Systems._NEWLINE_L\xc4\x97ktuvo C-27J veikimo nuotolis 35\xc2\xa0%, o skryd\xc5\xbeio auk\xc5\xa1tis\xc2\xa0\xe2\x80\x93 30\xc2\xa0% didesni, lyginant su pradiniu G.222.\n_START_SECTION_\nL\xc4\x97ktuvo pardavimai\n_START_PARAGRAPH_\nItalijos KOP, Graikijos KOP, Bulgarijos KOP, Rumunijos KOP, JAV armija ir KOP u\xc5\xbesak\xc4\x97 l\xc4\x97ktuv\xc5\xb3 C-27J Spartan._NEWLINE_Alenia si\xc5\xablo \xc5\xa1\xc4\xaf l\xc4\x97ktuv\xc4\x85 ir Kanadai kaip CC-115 Buffalo pakaital\xc4\x85. Lietuva trimis C-27J pakeit\xc4\x97 senuosius Antonov An-26._NEWLINE_GMAS komanda s\xc4\x97kmingai pateik\xc4\x97 C-27J JAV Armijos ir KOP Joint Cargo Aircraft konkurse. Tikimasi, kad JAV Armija ir KOP nupirks iki 100 C-27J, kurie pakeis dabar naudojamus C-23 Sherpa, C-12 Huron and C-26 Metroliners._NEWLINE_C-27J 2006\xc2\xa0m. lapkri\xc4\x8dio m\xc4\x97nes\xc4\xaf skraid\xc4\x97 bandomuosius skryd\xc5\xbeius (26 valandos), JCA programos reikalavimai buvo vir\xc5\xa1yti. GMAS paskelb\xc4\x97, kad C-27J bus surenkami Cecil Field gamykloje (Florida, JAV). 2007\xc2\xa0m. bir\xc5\xbeelio 13 d. Pentagonas prane\xc5\xa1\xc4\x97, kad pasirinktas C-27J. 2,04 milijard\xc5\xb3 JAV doleri\xc5\xb3 vert\xc4\x97s kontraktas 78-iems C-27J l\xc4\x97ktuvams pasira\xc5\xa1ytas 2007\xc2\xa0m. bir\xc5\xbeelio 13 d._NEWLINE_Pirmasis C-27J l\xc4\x97ktuvas JAV Armijos ir KOP bandym\xc5\xb3 ir treniruo\xc4\x8di\xc5\xb3 programai pateiktas 2008\xc2\xa0m. bir\xc5\xbeel\xc4\xaf. Pirmas JAV C-27J skrydis \xc4\xafvyko 2008\xc2\xa0m. bir\xc5\xbeelio 17 d._NEWLINE_Kanados vyriausyb\xc4\x97 numat\xc4\x97 pirkti C-27J kaip naujus l\xc4\x97ktuvus transporto ir gelb\xc4\x97jimo aviacijai. 2007\xc2\xa0m. sausio m\xc4\x97nes\xc4\xaf numatomo kontrakto vert\xc4\x97 buvo apie 3 milijardus Kanados doleri\xc5\xb3._NEWLINE_Rumunija u\xc5\xbesak\xc4\x97 7 C-27J, kurie turi b\xc5\xabti pateikiami pradedant 2008\xc2\xa0m. ir kurie turi pakeisti Antonov An-24 ir An-26 l\xc4\x97ktuvus. Kontraktas pasira\xc5\xa1ytas 2007\xc2\xa0m. gruod\xc5\xbeio 7 d._NEWLINE_Australijos KOP numato C-27J kaip galimus kandidatus kei\xc4\x8diant pasenusius DHC-4 Caribou._NEWLINE_Dabar vykdomi kontraktai\xc2\xa0\xe2\x80\x93 13 l\xc4\x97ktuv\xc5\xb3 Italijai, 12 (plius galimi 3 papildomi) Graikijai, 5 Bulgarijai, 3 Lietuvai, 4 Marokui, 7 Rumunijai, 38 JAV._NEWLINE_JAV KOP pirks C-27J variant\xc4\x85 AC-27J (artilerijos l\xc4\x97ktuvas, gunship).'